Diari Oficial de la Generalitat Valenciana


Sumari del DOGV 4983, del 12-04-2005 (2005/3158)

Juí ordinari número 1121/2003. Cèdula de notificació.
-----------------------------------------------------

### Dades del document

Número de DOGV
:   4983

Data del DOGV
:   12-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3158


Organisme emissor
:   Jutjat de Primera Instància Número 20 de València

Tipus de document
:   Anunci

Juí ordinari número 1121/2003. Cèdula de notificació. [2005/F3158]
  
Procediment: assumpte civil 001121/2003.
  
Juí: juí ordinari 001121/2003.
  
Part demandant: Hormigones Beli, SL.
  
Part demandada: Yolanda González de Cárdenas Expósito.
  
En el juí esmentat, s'ha dictat la sentència que té la part dispositiva del tenor literal següent:
  
Decisió
  
S'estima parcialment la demanda formulada per la procuradora Estrella Vilas Loredo en nom i representació de la mercantil Hormigones Beli, SL, contra Yolanda González de Cárdenas Expósito sobre responsabilitat personal, per falta de diligència en l'exercici del seu càrrec d'administradora de la societat Construcciones Camarasa Navalón, SL, pel deute social de la dita empresa amb l'entitat demandant derivada del subministrament de formigó per import de 21.409,25 euros, i sol·licita també la quantitat de 6.422 en què es van pressupostar els interessos i costes en un previ juí canviari basat en els pagarés entregats per al pagament de l'import del subministrament, les despeses bancàries ocasionades i els rèdits del principal des de la data de l'impagament fins a la d'interposició de la demanda, més els rèdits que es meriten fins a la sentència, així com els meritats des del dia en què esta es dicte fins al del pagament, com també condemne Yolanda González de Cárdenas Expósito al pagament a l'entitat Hormigones Beli, SL, de 21.409,25 euros, més l'interés legal des de la data 25 de novembre de 2003 de la interposició de la demanda que inicia este procés fins a la producció del pagament, i absolc la demandada de les restants peticions de la demanda.
  
Cada part litigant pagarà les costes causades a instància seua i les comunes per meitat.
  
Contra esta sentència es podrà interposar un recurs d'apel·lació, el qual es prepararà davant d'este jutjat en el termini dels cinc dies següents al de la seua notificació.
  
Esta és la meua sentència, que es portarà al llibre de les de la seua classe i el testimoni a les actuacions corresponents, que pronuncie, mane i firme. Continua firma i rúbrica.
  
S'ha dictat en la peça separada de mesures cautelars que provenen d'este procediment la interlocutòria que té la part dispositiva del tenor literal següent:
  
Dispose
  
Es declara acabat el present procés cautelar per mancança sobrevinguda d'objecte en haver-se dictat sentència en el procés principal. No pertoca la condemna en costes. Contra esta interlocutòria es podrà interposar un recurs d'apel·lació, que s'ha de preparar davant d'este jutjat en el termini dels cinc dies següents al de la seua notificació. Així ho acorda, mana i firma Carmen Moreno Martínez, magistrada jutgessa de Primera Instància número 20 de València. En done fe. Continuen firmes i rúbriques.
  
Atés el desconeixement de l'actual domicili o residència de la part demandada, s'ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació d'ambdues resolucions.